Rettens dom af 28. april 2021 – Repower mod EUIPO – repowermap.org (REPOWER)
(Sag T-842/16) 1
[EU-varemærker – ugyldighedssag – international registrering, hvor Den Europæiske Union er designeret – ordmærket REPOWER – absolut ugyldighedsgrund – beskrivende karakter – artikel 7, stk. 1, litra c), i forordning (EF) 207/2009 [nu artikel 7, stk. 1, litra c), i forordning (EU) 2017/1001] – begrundelsespligt – artikel 75 i forordning nr. 207/2009 (nu artikel 94 i forordning 2017/1001)]
Processprog: fransk
Parter
Sagsøger: Repower AG (Brusio, Schweiz) (ved advokaterne R. Kunz-Hallstein og H. Kunz-Hallstein)
Sagsøgt: Den Europæiske Unions Kontor for Intellektuel Ejendomsret (EUIPO) (ved J. Crespo Carrillo og V. Ruzek, som befuldmægtigede)
Den anden part i sagen for appelkammeret ved EUIPO og intervenient ved Retten: repowermap.org (Bern, Schweiz) (ved advokaterne P. González Bueno Catalán de Ocón og W. Sakulin)
Sagens genstand
Søgsmål anlagt til prøvelse af afgørelse truffet den 26. september 2016 af Femte Appelkammer ved EUIPO (sag R 2311/2014-5) vedrørende en ugyldighedssag mellem repowermap.org og Repower.
Konklusion
Afgørelsen truffet den 26. september 2016 af Femte Appelkammer ved Den Europæiske Unions Kontor for Intellektuel Ejendomsret (EUIPO) (sag R 2311/2014-5) annulleres, for så vidt som ugyldighedsbegæringen derved er blevet taget til følge vedrørende lydledere i klasse 9.
I øvrigt frifindes EUIPO.
Repower AG bærer sine egne omkostninger og betaler de af EUIPO og repowermap.org afholdte sagsomkostninger.
____________
1 EUT C 38 af 6.2.2017.